અમદાવાદ: રાજ્યમાં આવેલાં અનેક શહેરો અને અન્ય રાજ્યોમાં કરોડોના માલસામાન અને વ્યવહારોની હેરાફેરી કરતી આંગડિયા પેઢીમાં લૂંટના બનાવો વધતાં આંગડિયા પેઢીના માલિકોમાં ફરી ચિંતાનું મોજું ફરી વળ્યું છે. રાજ્યમાં છેલ્લા પાંચ દિવસમાં આંગડિયા પેઢીના માલની લૂંટના બનાવો વધતાં આંગડિયામાં મોકલાતા માલસામાનની સુરક્ષા અંગે સવાલો ઊઠ્યા છે. આંગડિયા એસોસિયેશન દ્વારા આગામી બે દિવસમાં મિટિંગ યોજી સુરક્ષા વધારવા નિર્ણય લેવાશે.